tomron87/hebrew-wikipedia-sentences-corpus huggingface dataset:
עם הוצאת האלבום השישי של רדיוהד, Hail to the Thief, מיצתה הלהקה את חוזה ההקלטות שלה עם חברת EMI שהוציאה את ששת אלבומיה הקודמים.
זו הייתה הפעם הראשונה מזה כעשור שהלהקה לא הייתה תחת חוזה כלשהו.
לאחר שב-2004 לא הקליטה חומרים חדשים, התחילה רדיוהד לעבוד על אלבומה השביעי.
בפברואר 2005 הסולן תום יורק והגיטריסט ג'וני גרינווד ביצעו לראשונה מספר שירים חדשים בהופעות קטנות, ביניהם השיר "Arpeggi" (בגרסת האלבום נקרא "Weird Fishes/Arpeggi") שבוצע בהשתתפות תזמורת נצרת, השיר "Nude", שבוצע לראשונה כבר בסיבוב ההופעות של האלבום OK Computer לפני כעשר שנים, והשירים "House of Cards" ו-"Last Flowers".
הסשנים הראשונים של הקלטת האלבום החלו באוגוסט 2005 ונמשכו עד תחילת 2006. לאורך תקופת ההקלטות עדכנו חברי הלהקה את מעריציה בפרטי העבודה, פרסמה תמונות ומילים לשירים פוטנציאליים בבלוג באתר הרשמי שלהם, Dead Air Space.
הלהקה התקשתה לחזור ליצור לאחר ההפסקה הארוכה בעבודה, ולטענתם תוצאות הסשנים הנ"ל היו מאכזבות ולא מספקות, זאת בין השאר בשל העדר מפיק והעדר דדליין מצד חברת הקלטות.
לאחר הפסקה קצרה נוספת, התחילו חברי הלהקה לעבוד עם המפיק מארק "ספייק" סטנט, במקום עם מפיקם הידוע נייג'ל גודריץ'.
בריאיון למגזין Mojo הסביר תום יורק את ההחלטה באומרו כי גודריץ' "מכיר את הלהקה טוב מדי", וכי הם רצו לנסות לגוון בעבודה עם מפיק אחר.
כמו כן, באמצע שנת 2006 הכריזה הלהקה על כוונתה לצאת למסע הופעות קצר, שמטרתו העיקרית לבחון שירים חדשים המתוכננים להיכנס לאלבום.
הלהקה הופיעה מספר פעמים בצפון אמריקה ואירופה (בין השאר בפסטיבלי מוזיקה מרכזיים).
לאחר מכן, בספטמבר 2006 חזרו חברי הלהקה לסטודיו להקלטות נוספות שנמשכו עד 2007, הפעם עם המפיק נייג'ל גודריץ'.
על פי דיווחים בבלוג הלהקה, הפעם העבודה הייתה מהירה והניבה תוצאות מספקות יותר.
ביוני 2007 פרסם גודריץ' סרטון וידאו קצר המכיל קטעים משירי האלבום החדש, וב-1 באוקטובר 2007 הודיע הגיטריסט ג'וני גרינווד על תאריך היציאה של האלבום ועל שמו.
דרך הוצאת האלבום ייחודית ועוררה תגובות סוערות (חיוביות ברובן) בתעשיית המוזיקה העולמית.
האלבום יצא לאור בשלושה פורמטים שונים: הורדה דיגיטלית, מארז מהודר וגרסת CD/תקליט קונבנצינלית.
גרסת ההורדה: קובץ ZIP המכיל 10 שירים בפורמט MP3 שאינם מוגנים בניהול זכויות דיגיטלי (DRM).
את גרסת ההורדה ניתן היה להזמין מהאתר הרשמי של הלהקה, כאשר הרוכש הוא הקובע את המחיר עבורה.
לא נקבע מחיר מינימום להורדה, וניתן היה לא לשלם עליו כלל, על ידי הקלדת מחיר אפסי (אם המחיר המוכנס הוא 0.00, אין צורך בהזנת פרטי אשראי).
מארז מיוחד: הפורמט השני הוא מארז מהודר ("Discbox") המכיל את האלבום על גבי CD ושני תקליטי ויניל, וכמו כן, תקליטור נוסף המכיל 8 שירים חדשים וספרון בכריכה קשה המכיל את מילות השירים באלבום ותוכן אמנותי.
את המהדורה המיוחדת ניתן היה, בדומה לגרסת ההורדה, להזמין מאתר הלהקה במחיר של 40 פאונד (כ-320 ש"ח).
הגרסה המיוחדת נשלחה למזמינים ברחבי העולם במהלך דצמבר 2007 וינואר 2008. את שתי הגרסאות הנ"ל של האלבום הוציאה הלהקה בהוצאה עצמית, ללא שיווק של חברת תקליטים כלשהי.
CD: זמן קצר לאחר הוצאת האלבום בגרסתו הדיגיטלית, נודע כי הלהקה חתמה על הסכם הפצה עם מספר חברות תקליטים, שיוציאו את האלבום על תקליטור ברחבי העולם בסביבות דצמבר 2007: חברת Hostess שיווקה את האלבום ביפן החל מ-26 בדצמבר, Remote Control שיווקה את האלבום באוסטרליה החל מ-29 בדצמבר.
בצפון אמריקה שיווקה TBD Records את האלבום החל מ-1 בינואר 2008, ובשאר העולם שווק האלבום החל מה-31 בדצמבר על ידי הלייבל העצמאי XL, ששיווק בין השאר את אלבום הסולו של סולן הלהקה תום יורק ב-2006.
בשנת 2020 דירג מגזין הרולינג סטון את האלבום במקום ה-387 ברשימת 500 האלבומים הטובים ביותר בכל הזמנים.
מגזין NME, דירג את האלבום במקום ה-42 ברשימת "500 האלבומים הטובים ביותר בכל הזמנים של NME".
בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-336.
כל השירים נכתבו על ידי רדיוהד והופקו על ידי נייג'ל גודריץ'.
דיסק הבונוס, המכיל 8 שירים, צורף למהדורה המיוחדת של האלבום ("Discbox"), שהוצעה לרכישה דרך האתר הרשמי של הלהקה עד גמר המלאי בתחילת 2008.
האלבום זכה בפרס גראמי המוערך בקטגוריית "אלבום הרוק האלטרנטיבי הטוב ביותר של השנה" בטקס שנערך ב-8 בפברואר 2009.
In a Mellow Tone, סטנדרט שהולחן ב-1939 על ידי דיוק אלינגטון ונכתב על ידי מילט גבלר.
השיר בוצע פעמים רבות על ידי זמרים וזמרות וזכה גם לביצועים כליים (אינסטרומנטליים) רבים.
בין היתר שרה אותו אלה פיצג'רלד באלבום מחווה לדיוק אלינגטון (Ella Fitzgerald Sings the Duke Ellington Songbook) וקולמן הוקינס ניגן את השיר ביחד עם אדי דייוויס (Eddie Davis).
בעיר זרה הוא אלבום משנת 1988 של היוצר הבריטי פיטר האמיל.
כמעט כל האלבום מבוצע בצליל של שנות ה-80, שהיה גם זר להאמיל, וגם מיושן עם צאת האלבום.
שילוב זה גרם לכך שהאלבום לא התקבל באהדה.
האמיל טוען שבאלבום זה המשיך את הכרותו עם טכניקות שונות של MIDI, ושמדובר באבן דרך חשובה בהתפתחותו המוזיקלית.
האלבום כולל מספר שירים פוליטיים: Vote Brand X תוקף את זילות ההליך הדמוקרטי בשיווק מועמדים "כמו היו אבקת כביסה".
Hemlock (צמח הרוש הרעיל) על פוליטיקה כלל עולמית.
Time To Burn הוא שיר קינה על מותו של טוני סטראטון-סמית, שהיה עסקן מוזיקלי מקורב להאמיל.
הוצאות מחודשות כוללות את "Smile" או ביצוע אינסטרומנטלי ל-Time to Burn
In the Closet הוא שיר של הזמר והיוצר מייקל ג'קסון.
השיר הופץ בהוצאת אפיק ב-8 במאי 1992, כסינגל השלישי מתוך אלבום האולפן השמיני של ג'קסון, Dangerous.
השיר מבוצע כדואט בין ג'קסון לבין אלמונית אשר מאוחר יותר נחשפה זהותה כנסיכה סטפני ממונקו.
במקור, ג'קסון תכנן לשתף פעולה עם הזמרת מדונה.
בראיון שנערך עמה ב-1992, היא טענה כי עבדה על מילים לשיר אך ג'קסון חשב שהן פרובוקטיביות מדי ולכן הוחלט לא להמשיך את שיתוף הפעולה ביניהם.
מילות השיר מדברות על שמירת מערכת יחסים חשאית בין שני אוהבים.
למרות הקונוטציה על נטייה מינית, השיר עוסק במערכת יחסים הטרוסקסואלית בין גבר לאישה.
בווידאו-קליפ ג'קסון רוקד עם דוגמנית העל, נעמי קמפבל.
In Too Deep הוא שיר להקת ג'נסיס, אשר התפרסם לראשונה בשנת 1986. השיר נכלל באלבומה של הלהקה Invisible Touch.
מילות השיר נכתבו על ידי סולן הלהקה פיל קולינס, לאחר שהוא נתבקש לכתוב שיר עבור הפסקול של הסרט "מונה ליזה".
השיר הגיע במחצית שנת 1987 למקום השלישי במצעד האמריקני בילבורד הוט 100 ולמקום ה-19 במצעד הסינגלים הבריטי.
כמו כן שהה השיר באותה תקופה שלושה שבועות בראש מצעד ה-Adult Contemporary, המתפרסם על ידי המגזין בילבורד.
In the End הוא שיר של להקת לינקין פארק, שיצא כסינגל הרביעי מאלבום הבכורה של הלהקה, Hybrid Theory.
השיר הגיע בשיאו למקום השני במצעד הבילבורד האמריקאי מתוך שהייה של 38 שבועות במצעד והוא שיר הרוק השני המושמע ביותר של העשור הראשון של המאה העשרים ואחת.
כמו כן, השיר הגיע לצמרת המצעדים ברחבי העולם ודורג בעשיריה השנייה של מצעד העשור בישראל.
את השיר הפיק דון גילמור.
גרסה מוקדמת של השיר שנקראה The Untitled, נוצרה בגלגולה המוקדם של הלהקה שכונתה אז Hybrid Theory.
ב-2002 יצא רמיקס לשיר באלבום הרמיקסים של הלהקה Reanimation.
הווידאו קליפ בוים בידי ג'ו האן, די ג'יי הלהקה, ובמאי הווידאו קליפים, נתן קוקס.
התפאורה נבנתה על ידי פטריק טאטופולוס.
הווידאו קליפ צולם בקליפורניה במהלך סיבוב ההופעות, אוזפסט, עם אוזי אוסבורן.
בווידאו קליפ נראית הלהקה כשהיא מנגנת בראש פסל גבוה (פרט לשינודה) בסביבה בדיונית עם אפקטים ממוחשבים.
הווידאו קליפ זכה לשבחים רבים ובפרס "וידאו קליפ הרוק הטוב ביותר" בשנת 2002.
השיר זכה לגרסאות כיסוי שונות במרוצת השנים ביניהן:
בשנת 2018, הוציאה הזמרת-יוצרת והמפיקה המוזיקלית פלורי, גרסה משל עצמה לשיר, אשר הופקה על ידי מלן ג'י וטומי פרופיט.
הגרסה זכתה להצלחה בינלאומית, לאחר שהפכה לוויראלית בטיקטוק, תוך שהצליחה לצבור למעלה מ-465 מיליון צפיות ביוטיוב.
בספוטיפיי צבר השיר למעלה מ-40 מיליון השמעות בסך הכול.
כמו כן, פורסמו למעלה ממיליון וחצי סרטונים בטיקטוק אשר כוללים בתוכם את השיר.
In Search of the Lost Chord (בתרגום לעברית: "בחיפוש אחר האקורד האבוד") הוא האלבום השלישי של להקת הרוק המתקדם הבריטית, המודי בלוז.
האלבום יצא בשנת 1968 על ידי חברת דרם רקורדס.
In Search of the Lost Chord הוא אלבום קונספט אשר עוסק בנושאים שונים אך בעיקר סביב נושא רחב של חיפוש וגילוי, לרבות גילוי עולמות (Dr.
אסטרונומיה תמשיך כנושא של שירי הלהקה באלבום To Our Children's Children's Children אלבום שלם המדבר על משימתה של אפולו 11. ה"אקורד האבוד" שבשם האלבום, מתגלה במנטרה "אום" (בבית האחרון שבפואמה של גריים אדג' "The Word").
לאחר השימוש בתזמורת הפסטיבלים של לונדון באלבום Days of Future Passed שיצא שנה לפני כן, התחילו חברי הלהקה לנגן על כלים קלאסיים ואלקטרוניים.
כלי נגינה הודים כמו סיטאר (אשר מנוגן על ידי גיטריסט הלהקה ג'סטין הייוורד), טמבורה (על ידי קלידן הלהקה מייק פינדר) שני הכלים האלו שימשו בשירים "Departure," "Visions of Paradise," ו-"Om".
עוד כלים לא רגילים למוזיקה של הלהקה היו אבוב (שנוגן על ידי חלילן ומקישן הלהקה ריי תומאס) והצ'לו (נוגן על ידי בסיסט הלהקה ג'ון לודג').
עוד כלי היה המלוטרון של פינדר (מלוטרון הוא כלי המדמה צלילים של תזמורת).
ההקלטות לאלבום החלו בינואר 1968, עם השיר "Legend of a Mind".
שם השיר לא מופיע במילים אשר עוסקות בטענתו של טימותי לירי בכך שטען והטיף לכך שהשימוש בסם LSD מביא לתועלת פסיכולוגית ורפואית.
לאחר שכבר התנסו בקטעי ביניים של פואמות כמו: "Morning Glory" ו"Late Lament" באלבום הקודם, המודי בלוז ניסו שוב בדקלום שירה באלבום זה, גריים אדג' מתופף הלהקה, כתב שתי פואמות "Departure" ו"The Word".
הפואמה השנייה דוקלמה על ידי קלידן הלהקה מייק פינדר, שהיה המדקלם העיקרי של שיריו של אדג' באלבומי המודי בלוז זה ואחרים.
"Departure", שבדקלום אדג' מתחיל להגביה את קולו ולצחוק בסגנון משוגע, היא דוגמה נדירה של אדג' כהוא עושה הדקלום שלו.
In Search of the Lost Chord הגיע למקום ה-23 במצעד האלבומים של ארצות הברית עם שחרורו ביולי 1968. בבריטניה, האלבום הגיע למקום 5. שניים מהסינגלים של האלבום, "Ride My See-Saw" ו"Voices in the Sky", הגיעו למגזין הבילבורד ומקמו במקום ה-27 במצעד הסינגלים הבריטי.
במרץ 2006, יצאה גרסת SACD לאלבום עם גרסה של אלבום כפול.
ב-2008, גרסת תקליטור של האלבום יצאה לאור עם רצועות בונוס.
במהדורה המיוחדת של מגזיני "Mojo" ו-"Q" "פינק פלויד וסיפורי פרוג אחרים", הגיע האלבום למקום ה-23 ברשימה "40 אלבומים קוסמיים".
ג'סטין הייווארד - שירה, גיטרה חשמלית, גיטרה אקוסטית, גיטרת 12-מיתרים, סיטאר, צ'מבלו, מלוטרון, כלי הקשה, טאבלה
ג'ון לודג' - שירה, גיטרת בס, גיטרה אקוסטית, צ'לו, תוף מרים, תוף
גריים אדג' - שירה, תופים, פסנתר, טימפאני, תוף מרים, טאבלה, דקלום
ריי תומאס - שירה, חליל, סקסופון, אבוב, קרן יער, תוף מרים
מייק פינדר - שירה, מלוטרון, פסנתר, צ'מבלו, גיטרה אקוסטית, צ'לו, אוטוהרפ, גיטרת בס, טמבורה
In medias res (מילולית בלטינית: "באמצע הדברים"), היא טכניקה ספרותית ואמנותית, שבה יצירה מתחילה בתיאור אירועים ללא אקספוזיציה.
לעיתים קרובות, חומר אקספוזיציה משולב מאוחר יותר, באמצעים כגון פלשבק, וכך עלילת היצירה אינה ליניארית.
המונח נטבע בידי הורטיוס, ביצירתו "על אמנות הפיוט".
הורטיוס הושפע מזרם המשוררים החדשים שבראשם עמד קאלימאכוס.
הזרם דגל ביצירת חיבורים קצרים, מתומצתים, שנונים, מתוחכמים וברוח המסורת.
לפיכך גם שירי הורטיוס הושפעו משורשי הביקורת האלכסנדרית.
במסתו "על אמנות הפיוט", הוא הגדיר מה היא יצירה טובה - שיר תמציתי שניגש "ישר לעניין":
In Too Deep (בעברית: יותר מדי עמוק) הוא השיר שייצג את סרביה באירוויזיון 2017. השיר בוצע על ידי טיאנה בוגיצ'ביץ'.
השיר שנבחר בבחירה פנימית של רשות השידור הסרבית נכתב על ידי בוריסלאב מילאנוב, יואכים פרסון, ג'והן אלקאנס וליסה דזמונד והולחן על ידי בוגיצ'ביץ' עצמה.
In Your Eyes (בעברית: בעיניים שלך) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השמיני, Fever.
השיר יצא לאור ב-18 בפברואר 2002, כסינגל השני מתוך האלבום.
עם יציאתו נכנס השיר אל המקום הראשון במצעד המוזיקה האוסטרלי, והשמיני במצעד הסינגלים הבריטי.
השיר נכתב על ידי קיילי מינוג, ריצ'רד סטנארד, ג'וליאן גלאגר ואש האווס והופק על ידי ריצ'רד סטנארד וג'וליאן גלאגר.
במצעד סוף השנה של ישראל, אשר עליו היו אחראים גלגלצ, הצליח השיר להגיע אל המקום ה-14.
הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-6 באפריל 2010. הקליפ בוים על ידי דון שדפורת', והקונספט של הוא אורות ניאון.
לאורכו של הקליפ, ניתן לראות את מינוג כשהיא רוקדת ומסביבה אורות ניאון בצבעים שונים.
נכון לינואר 2023, מונה הצפיות של הקליפ עומד על כ-44 מיליון צפיות.
(בעברית: בעולם מושלם...) הוא אלבום הבכורה של הזמרת-יוצרת האמריקאית קרי הילסון.
האלבום יצא לאור ב-24 במרץ 2009, על ידי חברות התקליטים מוסלי מיוזיק גרופ, זון 4 רקורדס ואינטרסקופ רקורדס.
האלבום הופק על ידי טימבלנד, פולו דה דון, דנג'ה, דה רויאל קורט, הראנוויז, קורי בולד, ג'ייסון פרי, רוי "רויאלטי" המילטון, אנתוני מ.
ב-21 באוקטובר 2009, קיבל האלבום את תואר הזהב מטעם איגוד תעשיית ההקלטות האמריקאי על מכירות של למעלה מחצי מיליון עותקים במדינה.
הלהיט הבינלאומי "The Way I Are" של הילסון, נכלל במהדורה יפנית מיוחדת של האלבום, אשר הופצה בנוסף למהדורה הרגילה של האלבום.
מדינהתאריך יציאהגרסהחברת תקליטיםמקורקנדה24 במרץ 2009רגילהאינטרסקופארצות הבריתשווייץ17 באפריל 2009יוניברסל מיוזיק גרופצ'כיה20 באפריל 2009פולין24 באפריל 2009אוסטרליהאינטרסקופבריטניה4 במאי 2009פולידורברזיל22 במאי 2009יוניברסל מיוזיק גרופגרמניה12 ביולי 2009פיליפינים5 ביולי 2009יפן8 ביולי 2009גרמניה8 בינואר 2010I Likeפולין16 באפריל 2010
In the Blue Light (בעברית: באור הכחול) הוא אלבום האולפן הארבעה-עשר של זמר הפולק והרוק היהודי-אמריקאי פול סיימון, שיצא לאור בספטמבר 2018 על ידי Legacy Recordings.
סיימון הפיק את האלבום יחד עם רוי היילי, טכנאי הקול עמו הוא משתף פעולה מאז היותו חלק מהצמד סיימון וגרפונקל.
האלבום איננו כולל שירים חדשים והוא מורכב כולו מעיבודים חדשים לעשרה משיריו הפחות מוכרים של סיימון, חלקם שירים שסיימון איננו נוהג לבצע בהופעות חיות.
פול סיימון בחר את השירים משום שהיו "כמעט מדויקים, או מוזרים דיים עד כדי כך שהקהל התעלם מהם כשיצאו לראשונה".
במהלך הפקת האלבום שיתף סיימון פעולה עם אמנים רבים שכללו שישיית מוזיקה קאמרית מניו יורק בשם yMusic, חצוצרן הג'אז וינטון מרסליס והגיטריסט ביל פריזל.
באתר Metacritic ציון האלבום הוא 70 בהסתמך על 11 ביקורות.
באינדיפנדנט הבריטי נכתב כי באלבום סיימון איננו ממציא את עצמו מחדש ואיננו מהרהר בעשורים שחלפו אך מצליח להאיר אור על שירים שהעלימו עין מהם.
באתר NPR נכתב כי שיתופי הפעולה מסייעים לסיימון למצוא את אותה פיסת השראה שעוזרת לו לבנות מחדש את סיפוריו עד אשר הם שוב בוהקים.
כל השירים נכתבו על ידי פול סיימון:
In This Moment (בעברית: ברגע זה) היא להקת מטאל אלטרנטיבי אמריקאית מלוס אנג'לס, קליפורניה, שהוקמה על ידי הזמרת-יוצרת מריה ברינק, ביחד עם הגיטריסט כריס האוורת' בשנת 2005. אליהם הצטרף המתופף ג'ף פאב ולאחר מכן הוקמה הלהקה Dying Star.
בהמשך, החליטו לשנות את שם הלהקה ל-In This Moment, תוך שהוסיפו שני חברי להקה נוספים; הגיטריסט בלייק בונזל והבסיסט ג'וש ניואל.
כבר בשנת 2005 עזב הבסיסט ניואל את הלהקה והוא הוחלף על ידי ג'סי לנדרי.
ההרכב של הלהקה השתנה מספר פעמים.
לנדרי הוחלף על ידי קייל קונקיאל בשנת 2009 וקונקיאל הוחלף על ידי טראוויס ג'ונסון בשנת 2010. ג'ף פאב ובלייק בונזל עזבו את הלהקה בשנת 2011, ובמקומם הוחלפו טום האן ורנדי וייצל בהתאמה.
במרץ 2016, הודיע המתופף טום האן על עזיבתו והוא הוחלף על ידי קנט דימל.
אלבום הבכורה של הלהקה Beautiful Tragedy, יצא לאור בשנת 2007. אלבום האולפן השני שלה The Dream, יצא לאור שנה לאחר מכן, תוך שהצליח להיכנס אל מצעד הבילבורד 200. אלבום האולפן השלישי שלה A Star-Crossed Wasteland, יצא לאור בשנת 2010, והרביעי Blood, שנתיים לאחר מכן.
Blood זכה להצלחה רבה, כאשר כבש את מצעד אלבומי הרוק הכבד של בילבורד.
אלבום האולפן החמישי שלה Black Widow, יצא לאור בשנת 2014, תוך שהפך לאלבומה המצליח ביותר במצעד הבילבורד 200, כאשר התברג שם במקום ה-8 בשיאו.
האלבום השישי Ritual, שיחזר את הצלחת הקודמים, תוך שהצליח להיכנס אל המקום השלישי במצעד אלבומי הרוק הכבד.
בשנת 2020, הוציאה הלהקה את אלבום האולפן השביעי שלה, Mother.
In The Mix (בעברית: בתערובת) הוא סינגל שהוקלט על ידי הזמרת-יוצרת האמריקאית מריה קארי.
השיר יצא לאור ב-17 בספטמבר 2019, על ידי חברות התקליטים מריה קארי רקורדס וסטודיו ABC, כשיר הנושא של תוכנית הטלוויזיה "Mixed-ish".
השיר הגיע למקום התשיעי במצעד שירי ה-R&B הדיגיטליים.
השיר נכתב על ידי מריה קארי ודניאל מור II והופק על ידי השניים גם כן.
ב-5 באוגוסט 2019, קארי אישרה כי היא תשיר את "In The Mix", שיתפקד כשיר הנושא של תוכנית הטלוויזיה "Mixed-ish".
השיר נכתב והוקלט בסביבות יולי ואוגוסט באותה השנה.
ב-17 בספטמבר 2019, יצא הווידאו קליפ הרשמי של השיר, אשר הועלה לערוץ היוטיוב של ABC.
הקליפ כולל קטעים מתוך הופעה וקטעים של קארי עם ילדיה באולפן הקלטות.
מדינהתאריך יציאהפורמטחברת תקליטיםמקורעולם17 בספטמבר 2019הזרמת מוזיקה • הורדה דיגיטליתמריה קארי • סטודיו ABC
In Your Eyes (בעברית: בעינייך) הוא סינגל שהוקלט על ידי הזמר-יוצר הקנדי דה ויקנד.
השיר יצא לאור ב-24 במרץ 2020, על ידי חברות התקליטים XO וריפבליק רקורדס, כסינגל השלישי מתוך אלבום האולפן הרביעי של דה ויקנד, After Hours.
השיר נכתב על ידי דה ויקנד, מקס מרטין, בלי ואוסקר הולטר והופק על ידי דה ויקנד, מרטין והולטר.
השיר הוא שיר סינת'-פופ וגל חדש המאפיין שירים נוספים מתוך האלבום After Hours, בו מדבר דה ויקנד על מערכת היחסים שלו עם הדוגמנית האמריקאית בלה חדיד.
השיר מתאר את תחושת החרטה שלו על כך שלא היה נאמן לבת זוגו.
הווידאו קליפ הנלווה שצולם לשיר בוים על ידי אנטון תמי והועלה לערוץ היוטיוב של דה ויקנד ב-23 במרץ 2020 בשידור חי, יום לפני צאת הסינגל.
בווידאו קליפ מככבת זאינה מיוצ'יה כדמות הראשית הנשית המובילה, וממשיכה את סיפור העלילה מהסרט הקצר שפרסם דה ויקנד על מנת לשווק את אלבומו החדש, לאחר שנכנס בסרט למעלית עם בת זוגו.
בקליפ ניתן לראות את דה ויקנד, לאחר שהרג את בן זוגה של מויצ'ה במעלית, רודף אחרי מויצ'ה ברחבי מקומות שונים, עד שהם מגיעים למועדון לילה בשם "After Hours", בו מצליחה מויצ'ה לתפוס גרזן בו היא משתמשת כדי לערוף את דה ויקנד.
בסוף הקליפ ניתן לראות את ראשו של דה ויקנד מדמם.
נכון למאי 2020, מונה הצפיות של הקליפ עומד על כ-23 מיליון.
עם צאתו כסינגל, הגיע השיר למקום ה-16 במצעד הבילבורד הוט 100. השיר זכה להצלחה נאה גם בישראל, תוך שהגיע בשיאו למקום ה-21 במצעד שירי הספוטיפיי הישראלי, למקום ה-5 במצעד השבועי של מדיה פורסט, ולמקום ה-7 במצעד הרשמי של גלגלצ.
נכון למאי 2020, הצליח השיר לצבור למעלה מ-144 מיליון השמעות ברשת הזרמת המדיה ספוטיפיי.
השיר צוין כרצועה בולטת מתוך האלבום על ידי מבקרי המוזיקה, כאשר הסינגל הושווה ללהיטי הרדיו הקודמים של דה ויקנד, בהם "Blinding Lights" ו-"Starboy".
עיתונאים שונים ציינו את השפעתו הכבירה של סגנון שנות השמונים של השיר, כאשר סולו הסקסופון של השיר והסינתיסייזר המלווה אותו זכו לשבחים אף הם.
מדינהתאריך יציאהפורמטחברת תקליטיםמקורעולם20 במרץ 2020הזרמת מוזיקה • הורדה דיגיטליתXO • ריפבליקארצות הברית24 במרץ 2020רדיו להיטים עכשווייםרדיו שירים קצביים
ב-21 במאי 2020 הוציא דה ויקנד את הרמיקס הרשמי של השיר, בו משתתפת הראפרית האמריקאית דוג'ה קאט.
לפני ההכרזה על הרמיקס, הוציא דה ויקנד מיני-אלבום רמיקסים לשירים מתוך האלבום After Hours, בו משתתפים אמנים כמו ליל עוזי ורט, מייג'ור לייזר וכרומטיקס.
ב-19 במאי 2020 פרסמה דוג'ה קאט בעמוד הטוויטר שלה כי היא שיתפה פעולה בעת הזו עם דה ויקנד.
זמן קצר לאחר מכן, כתבה בחשבון הטוויטר שלה את שם השיר באותיות קטנות ואף שינתה את שמה בטוויטר לשם השיר והעידה כי היא משתתפת ברמיקס לשיר.
תוך זמן קצר, אישר דה ויקנד את השתתפותה ברמיקס וחשף את עטיפת הסינגל ואת תאריך הוצאתו של השיר.
אלתיאה לגאספי מרולינג סטון כתבה כי "הרמיקס כולל מעין תגובה למילותיו של דה ויקנד", וציינה כי "למרות הלחנים הצופים והסינתטיים של השיר, המילים רומזות על הספקות והחששות שיכולים להופיע בעת ביטוי רגשות פגיעים בתוך מערכת יחסים".
קרל למארה ממגזין בילבורד שיבח את שיתוף הפעולה של השניים, תוך שאמר כי, "דה ויקנד מאפשר לכוכבת הרבגונית [דוג'ה קאט] להאיר את הבית השני של השיר".
טום ברייהאן מ-Stereogum החמיא לתרומתה של דוג'ה קאט לשיר ואמר כי "השיר הוא יצירה חלקלקה המלאה בסינתים וסקסופונים.
דוג'ה קאט הופכת את השיר לדואט של שני אנשים הרסניים זה לזה בצורה קיצונית".
הרמיקס הצליח תוך יממה להגיע למקום הרביעי במצעד הסינגלים האמריקאי של אפל מיוזיק, תוך שהצליח להגיע גם אל המקום הראשון במצעד היווני של שירות המוזיקה והצליח להתמקם במצעדים של ארצות שונות.
ברשת הזרמת המדיה ספוטיפיי, הצליח השיר לצבור שישה מיליון השמעות בתוך ימים בודדים, ובעקבות כך נכנס אל המקום ה-90 במצעד שירי הספוטיפיי העולמי.
מדינהתאריך יציאהפורמטחברת תקליטיםמקורעולם21 במאי 2020הזרמת מוזיקה • הורדה דיגיטליתXO • ריפבליקאיטליה29 במאי 2020רדיו להיטים עכשווייםיוניברסל
In the Arms of God (בזרועות האלוהים) הוא אלבום של להקת המטאל האמריקאית Corrosion of Conformity שיצא בשנת 2005 על ידי הלייבל Sanctuary Records .
בשנת 2005 דורג האלבום במספר 330 ברשימת 500 אלבומי הרוק והמטאל הגדולים בכל הזמנים מאת מגזין הארד רוק.
האלבום דורג במקום ה-108 מתוך רשימת בילבורד 200 של אותה שנה.
בשנת 2005 היה האלבום ה-196 נמכר ביותר בצרפת, האלבום ה-41 הכי נמכר בשוודיה והאלבום ה-147 הכי נמכר בממלכה המאוחדת.
פפר קינן - שירה עיקרית, גיטרה שנייה
וודי ווטרמן - גיטרה מובילה, שירה
מייק דין - גיטרה בס, שירה
In a Dream (בעברית: בחלום) הוא מיני-אלבום האולפן החמישי של הזמר-יוצר האוסטרלי טרוי סיון.
האלבום יצא לאור ב-21 באוגוסט 2020, על ידי חברות התקליטים EMI אוסטרליה, קפיטול רקורדס ויוניברסל מיוזיק אוסטרליה.
סיוון תיאר את "הקונספט מיני-אלבום" כ"סיפור שעדיין מתגלה.
אוסף השירים הקטן הזה בוחן תקופת רכבת הרים רגשית בחיי כשהרגשות והמחשבות היו טריים ביותר למזעזע.
לבחון מחדש את השירים והרגעים האלה זה קשה, אבל אני גאה במוזיקה הזו ונרגש להפיץ אותה בעולם."
"Take Yourself Home" - יצא לאור ב-1 באפריל 2020, כסינגל הראשון והפותח מהאלבום.
השיר הגיע למקום התשיעי במצעד השירים של ניו זילנד.
"Easy" - יצא לאור ב-15 ביולי 2020, כסינגל השני מן האלבום.
"" - יצא לאור ב-5 באוגוסט 2020, כסינגל השלישי מן האלבום.
מדינהתאריך יציאהפורמטגרסהחברת תקליטיםמקורעולם21 באוגוסט 2020הורדה דיגיטלית • תקליט • תקליטורסטנדרטיתEMI אוסטרליה • קפיטול • יוניברסל מיוזיק אוסטרליהארצות הבריתתקליטגרסת טארגטעולם9 באוקטובר 2020קלטת שמע • אריך-נגןסטנדרטית
In the Air Tonight (בעברית: באוויר הלילה) הוא שיר של הסולן והמתופף של להקת ג'נסיס, פיל קולינס.
הוא יצא כסינגל מתוך אלבום הסולו הראשון שלו, Face Value, בינואר 1981.
קולינס הפיק את הסינגל יחד עם יו פדגהאם.
השיר הגיע למקום השני במצעד הסינגלים הבריטי, והגיע למקום הראשון באוסטריה, גרמניה, שווייץ ושוודיה, ובין עשרת המובילים באוסטרליה, ניו זילנד ובמקומות נוספים באירופה.
בארצות הברית הסינגל הגיע למקום השני במצעד שירי המיינסטרים רוק, ולמקום ה-19 במצעד הבילבורד הוט 100. הקליפ של השיר, בבימויו של סטיוארט אורמה, שודר בערוץ MTV כאשר הוא החל את שידוריו באוגוסט 1981.
"In the Air Tonight" הוא אחד הלהיטים המוכרים ביותר של קולינס.
הוא מפורסם במיוחד בזכות התיפוף של קולינס בסוף השיר.
הוא האלבום השביעי של הזמר האמריקאי טוני בנט, יחד עם תזמורת קאונט באסי.
את האלבום הוציאה חברת התקליטים קולומביה רקורדס לאור, במרץ 1959, לאחר שהוקלט בחודש דצמבר בשנה הקודמת.
תחילה נועד לצאת לאור כאלבום הופעה, בנובמבר 1958. אולם ההקלטה נעשתה ללא אישורו של מפיק האלבום, אל חם.
הוא חייב את בנט והתזמורת להקליט מחדש את האלבום, ולשתול בו צלילי מחיאות כפיים, שידמו את הקהל בהקלטה המקורית.
אל חם כשל בהדבקת צלילי מחיאות הכפיים במקומות הנכונים.
דחי זה תוקן בהקלטה המחודשת של בשנת 1994. גרסה זו זכתה לביקורות חיביות מפי מבקרי המוזיקה העכשווית.
נכון לפברואר 2022, השיר הושמע למעלה מ-283 מיליון פעמים בספוטיפיי.
הווידאו קליפ יצא בערוץ היוטיוב של רובין שולץ ב-10 בינואר 2020. נכון לפברואר 2022, הווידאו קליפ נצפה למעלה מ-99 מיליון פעמים.
מדינהתוארמכירותאוסטריה (IFPI Austria)2× פלטינה60,000בלגיה (BEA)פלטינה40,000קנדה (Music Canada)זהב40,000דנמרק (IFPI Danmark)זהב45,000צרפת (SNEP)זהב100,000גרמניה (BVMI)פלטינה400,000איטליה (FIMI)זהב35,000פולין (ZPAV)3× פלטינה150,000אוסטרליה (ARIA)זהב35,000
"In corpore sano" (בעברית: "בגוף בריא"; בלטינית קלאסית: [ɪŋ ˈkɔrpɔrɛ ˈsaːnoː]; בלטינית כנסייתית: [iŋ ˈkorpore ˈsano]) הוא סינגל שהוקלט על ידי הזמרת הסרבית קונסטרקטה.
את השיר הוציאה לאור חברת התקליטים PGP-RTS, ב-11 בפברואר 2022, כחלק מפרויקט שלושת השירים שלה, Triptih (טריפטיכון).
הוא נכתב על ידי קונסטרקטה עצמה, לצד מילובן בושקוביץ'.
לאחר שזכה ב-Pesma za Evroviziju '22, הוא ייצג את סרביה באירוויזיון 2022, שהתקיים בטורינו שבאיטליה.
כשהצטרפה ל-Pesma za Evroviziju '22, הקדם הלאומי של סרביה לאירוויזיון, עמד לנגד עיניה הקידום של יצירותיה שנכללו ב-Triptih ברחבי מדינות הבלקן.
לאחר הופעתה בחצי הגמר הראשון של התחרות, צברה קונסטרקטה פופולריות רבה, והפכה למוקד התעניינות רב במוספי התרבות של כלי התקשורת במדינה.
"In corpore sano" אף הושווה ליצירתה המפורסמת ביותר של אמנית המיצג מרינה אברמוביץ', "Rhythm 0, 1974", יצירה שתפקידה היה לבחון את גבול מערכת היחסים שבין האמן לבין הקהל.
"In corpore sano" בוצע על ידי קונסטרקטה בחצי הגמר השני של אירוויזיון 2022, שהתקיים ב-12 במאי.
הוא הגיע למקום השלישי עם 237 נקודות, והעפיל לשלב הגמר, שהתקיים יומיים לאחר מכן.
קונסטרקטה שובצה במקום ה-24 בסדר ההופעות של הגמר, לפני סטפן, נציג אסטוניה.
עם תום הקראת התוצאות "In corpore sano" הגיע למקום החמישי עם 312 נקודות.
לאחר התחרות הגיע השיר למקום ה-11 וה-15 במצעד הסינגלים הליטאי והאיסלנדי בהתאמה, ולעשרת השירים הפותחים של מצעדי ההשמעות בספוטיפיי במדינות אירופה שונות, דוגמת בלגיה, יוון ופולין.
תחילה הגישה קונסטרקטה את "In corpore sano" כמועמד להשתתפות בקדם, וציינה כי היא איננה מתכוונת לבצע אותו על בימת הקדם בעצמה.
אולם לבסוף החליטה לשיר את "In corpore sano" כיוון שלא נמצא זמר אחר.
קונסטרקטה רצתה לקדם את פרויקט שלושת השירים שלה, ש-"In corpore sano" נכלל בו לצד "Nobl" ו-"Mekano".
הוא עמד בקריטריונים של רשות השידור הסרבית, הקובעים בין היתר את אורכו המקסימלי של השיר (שלוש דקות).
Triptih פורסם ב-28 בפברואר 2022, כווידאו קליפ באורך 12 דקות, הכולל את שלושת השירים.
הקונספט שלו, דימוי החיים המודרניים בסרביה, נוצר על ידי קונסטרקטה, אנה רודיץ' ומאיה אוזלאץ.
בשיר "Nobl" היא מבקרת את תרבות השוביניזם והאפליה המגדרית שחוותה כשהייתה נערה ביוגוסלביה, וב-"Mekano" מוצגים מספר נושאים שחגים סביב דיכאון, כמו אכילה רגשית ובדידות.
"In corpore sano" הולחן על ידי קונסטרקטה, שגם כתבה אותו, ומילובן בושקוביץ'.
השיר נע בין סוגות הפופ הניסיוני, הארט פופ והפופ החדשני.
אלי מיור ממגזין "אינדפנדנט" טענה כי יש ב-"In corpore sano" מוטיבים שמזוהים על להקת הטכנו הגרמנייה קרפטוורק.
Classic FM דווקא שמו דגש בכתבה שפורסמה על קונסטרקטה על הדמיון בין הרצועה לאחד מלחניו של גרגוריו אלגרי, "מיזררה".
"In corpore sano" מתחיל ברצונה של קונסטרקטה לדעת מהי שגרת הטיפוח של שערה של מייגן, דוכסית סאסקס.
לאחר מכן היא מתארת מצבים רפואיים שונים שתסמיניהם נראים על העור והשיער.
בפזמון נראה כי קונסטרקטה שרה תחת היפנוזה, מעין דקלום של שורות המציינות כי עליה להיות בריאה ואיתנה ("" – "האמנית מוכרחה להיות בריאה!").
הבית השני מבוצע בנימה אופטימית יותר, ומתאר את טיוליה של הזמרת עם הכלב שלה תוך שהיא סומכת על לבה ועל מערכת העצבים שלה שידאגו לבריאותה.
בבית זה משולבים כמה סממנים דתיים ופולחניים בהתאם לאמונה שבריאות איתנה מובאת לאדם על ידי אלוהים ("" – "אלוהים ייתן לנו בריאות!").
נעשה שימוש בביטוי הלטיני העתיק "Orandum est ut sit mens sana in corpore sano" של יובנאליס, בשינוי מזערי במילותיו בהתאם לתרגום השפה הלטינית לסרבית.
הבית השלישי מתחיל באמירה "Nemam knjižicu" ("אין לי ביטוח בריאות").
בהמשך מוסבר כי מערכת הבריאות בסרביה איננה מספקת שירותי בריאות בחינם לאמנים.
סיום השיר, שמבוצע פעם נוספת בלטינית, מחליף את תיאורי "הגוף הבריא" של הביטוי "In corpore sano" לתיאורים נגדיים כגוון "מוח חלש", "נפש עצובה", "נפש מפוחדת בגוף בריא" ועוד.
השיר מסתיים בפתאומיות בשאלה "" ("אז מה עושים עכשיו?").
וידאו הקליפ של "In corpore sano" מפרויקט ה-Triptih שלה, כמו גם הופעתה ב-Pesma za Evroviziju '22, כללו שטיפת ידיים חוזרת ונשנית באופן אובססיבי של קונסטרקטה.
בהופעתה בקדם הסרבי היא לבשה מדים לבנים של עובדת בספא.
הוא קיבל מספר תגובות שהשוו אותה למיצג האמנות של מרינה אברמוביץ'.
הוא הוצג לראשונה בשנת 1975 בקופנהגן, בירת דנמרק, ובו סרקה והברישה אברמוביץ' את שיערה, כשהיא אומרת במקביל "אמנית חייבת להיות יפה, אמן חייב להיות יפה".
בריאיון ל-Jutarnji list הסבירה קונסטרקטה כי ההתייחסות לאברמוביץ' הייתה מכוונת, אם כי לא בהקשר הזה.
בהזדמנות אחרת הסבירה קונסטרקטה כי הרציונל מאחורי שטיפות הידיים שחוזרות על עצמו נעוץ במתן היבט כפייתי לשיר, כמו כסיסת ציפורניים שנחשבת להתנהגות כפייתית ולא רצויה.
דבר נוסף שהפך למוקד התעניינות בעיתונות ובכלי התקשורת הסרביים שסיקרו את הקדם הארצי הוא פרח הציפורן אותו עטתה קונסטרקטה בהופעתה בקדם.
בריאיון לאחד מכלי התקשורת סיפרה כי פרח הציפורן הוא סמל של אהבה, הבנה וכבוד.
בגמר האירוויזיון היא ענדה סנדלי בורוסאנס – סמל לעבודה שנכפתה על נשים במפעלים ב.
קונסטרקטה התעקשה ללבוש את הסנדלים הללו, שנשלחו אליה מזאגרב, בירת קרואטיה, במהלך הופעתה.
תחילה סברו רבים ממבקרי המוזיקה בסרביה כי "In corpore sano" הוא מֶחְוָה למירוסלאב ניצ'יץ', גיטריסט לשעבר של הלהקה הסרבית "", שגם קונסטרקטה הייתה חברה בה.
ניצ'יץ' נפטר מלוקמיה, ולא היה לו ביטוח בריאות.
קונסטרקטה דחתה את הפרשנות הזו, וטענה כי יש בשיר רבדים נוספים מעבר לתחום הבריאות, וניתן להבינו במספר דרכים.
כשהתבקשה על ידי Informer להתייחס לאזכורה של מייגן מרקל היא השיבה: .
מאוחר יותר היא הצהירה שמרקל מסמלת את האישים בתקשורת שאנו מתמקדים בהם.
הפורטל הסרבי Glossy סבר כי החזרתיות בשיר מתייחסת ללחץ שנשים, במיוחד אמניות, נאלצות להתמודד מולו בקשר ליופיין החיצוני.
יתרה מזאת, הם טוענים שהמשמעות מאחורי הבית הראשון של "In corpore sano", בו התייחסה קונסטרקטה למייגן מרקל, היא האבחון הרפואי העצמי שאמנים נאלצים לעשות כלפי גופם כיוון שאין להם ביטוחי בריאות.
מייגן מרקל מסמלת את המעמד הגבוה, אותו המעמד שאינו זקוק לדאוג לביטוחי בריאות, משום שיש להם את היכולת הכספית לממן אותם.
שטיפות הידיים האינטנסיביות והקדם-פזמון הלטיני מוסברים בפורטל כהתייחסות למגפת הקורונה ולבריאות הנפש בהתאמה.
האופטימיות של הבית השני והשימוש במילות וביטויי פולחן דתיים, כמו "אלוהים ייתן לנו בריאות", מסמלים את ניסיונות ההרגעה שהאמנית חייבת לעשות לעצמה אחרת נפשה תסבול מלחץ ומחרדה.
טנה שרצ'ביץ' מהפורטל הקרואטי Glazba.hr חשב שהשיר דווקא מוחה על המשכורת הנמוכה שהאמנים הסרבים מקבלים.
לטענתו, זה מאפיל על בריאותם הפיזית והנפשית.
הוא טען שההתייחסות למייגן מרקל היא בעצם ביקורת על השטחיות של כלי התקשורת, ושקונסטרקטה משתמשת בקולות מחשב כמעין סאטירה לעידן הטכנולוגי המתקדם בו אנו חיים.
הפורטל Buka ערך השוואה בין הופעותיה של קונסטרקטה ומרינה אברמוביץ'.
הוא קבע כי קונסטרקטה שוטפת את ידיה שוב ושוב בעודה תוהה מה הסוד מאחורי שיעור ועור בריא באותו האופן שבו אברומוביץ' מסרקת את שערה כמה פעמים כשהיא אומרת במקביל "אמנית חייבת להיות יפה, אמן חייב להיות יפה".
לטענתו, שתיהן עושות זאת כדי למשוך תשומת לב ליופיין החיצוני על מנת שיתחילו להיחשף לאומנות שלהן וליצירותיהן.
בין התאריכים 28 בספטמבר – 1 בדצמבר 2021 שלחו אמנים שמעוניינים להשתתף בקדם הסרבי לאירוויזיון ("Pesma Za Evrovizjiu") לרשות השידור הלאומית את מועמדותם.
הם נדרשו להיות אזרחי סרביה, ושירם היה חייב להיות מושר באחת מהשפות הרשמיות של המדינה.
לאחר סיום תקופה זו נשלחו 150 שירים לוועדה של רשות השידור הסרבית שהורכבה בעיקר ממפיקי מוזיקה.
היא בחרה עשרים ושישה שירים שישתתפו בקדם הלאומי, שנחשפו ב-14 בינואר 2022.
"In corpore sano" התחרה בחצי הגמר הראשון לצד 17 שירים נוספים.
היא שובצה כהופעה ה-12, לפני איגור סימיץ' עם "To nisam ja" ואחרי אצה לוקאס בביצוע השיר "Oskar".
כל חמשת השופטים (ז'ליקו ואסיץ', טיאנה מילושביץ', ווייסלאב אראליצה, טיאנה בוגיצ'ביץ' וביליאנה קרסטיץ') העניקו לקונסטרקטה את "שתים עשרה הנקודות" – מספר הנקודות הגבוה ביותר שניתן להעניק למתמודד על ידי שופט אחד.
הקהל העניק לשיר שמונה נקודות, וזה מיקם אותה במקום השני בחצי הגמר.
הגמר התקיים ב-5 במרץ, וכלל את 18 השירים שעלו לשלב זה מחצאי הגמר.
זהות המנצח נקבעה באמצעות שילוב של קולות השופטים והצבעות הקהל ביחס שווה של 50/50. "In corpore sano" הגיע למקום הראשון הן על פי דירוג השופטים והן על פי דירוג הקהל, ועל כן קיבל את מרב הנקודות ששיר יכול לקבל (24).
לאחר הגמר האשים הזמר אצה לוקאס, שהגיע למקום החמישי עם השיר "Oskar", את תאגיד השידור הסרבי (RTS) באי-סדרים שחלו בזמן ההצבעה, ואף הצהיר כי בכוונתו להגיש תלונה פלילית נגד הפקת הקדם.
RTS מסרה בתגובה כי קולות ה-SMS נספרו על ידי תוכנה ממוחשבת.
חברת Comtrade System Integration, שתכנתה את יישום ספירת הקולות בו השתמש תאגיד השידור הסרבי, אמרה כי היא מוכנה למסור את הנתונים המדויקים של אחוזי ההצבעה לתאגיד אם יתבקש ממנה.
היא הוסיפה כי מספר הקולות המדויק מופיע גם אצל חברות הסלולר המקומיות.
לוקאס גם לעג להופעתה של קונסטרקטה וכתב: .
הוא הוסיף וטען כי לדעתו קונסטרקטה עובדת עבור מספר מפלגות פוליטיות באופוזיציה של ממשלת סרביה.
קונסטרקטה בתגובה הציעה לו לשטוף את רגליו במקומו בהלצה.
קונסטרקטה ביצעה את "In corpore sano" במסיבת האירוויזיון הישראלית "Israel Calling", שנערכה ב-7 באפריל 2022 בתל אביב-יפו.
היא זכתה לביקורות טובות על הופעתה, חרף מספר כשלים טכניים שאירעו במהלכה.
היא הופיעה לבד על הבמה והשתמשה במגבות של המלון בו היא שהתה לניגוב ידיה.
יומיים לאחר מכן הופיעה בפרק השלישי של העונה העשירית של "Zvijezde pjevaju", תוכנית ריאליטי שירה שהיא הגרסה הקרואטית של התוכנית הבריטית "Just the Two of Us" , בערוץ HRT 1. קונסטרקטה חברה ל-, יצרנית כלי מטבח סרבית.
היא הפיקה סדרה מוגבלת של 500 סטים של כדים.
היא החליטה להשתמש בסט המיוחד הזה במהלך הופעתה באירוויזיון.
העלות של כל כד עמדה על 5,000 דינר סרבי, וההכנסות של הקנייה נתרמו לאיגוד הלאומי של הורים לילדים חולי סרטן (NURDOR).
ב-28 באפריל הכינה RTS טקס פרידה חגיגי וממלכתי מקונסטרקטה, שטסה לטורינו שבאיטליה להתחיל את חזרותיה לקראת הופעתה בחצי הגמר.
נכחו בטקס אזרחים רבים, ביניהם שגריר איטליה בסרביה, קרלו לו קאשו; עורכת תוכניות הבידור אוליברה קובאצ'ביץ' והבמאית דראגאן בוישביץ'.
גם חברי ה-OGAE הסרבי, ארגון מעריצי תחרות הזמר של האירוויזיון הגדול בעולם, עיתונים ומקורביה של קונסטרקטה השתתפו בטקס.
כמיטב המסורת הוענק לקונסטרקטה כמה דגלי סרביה.
שגריר איטליה בסרביה העניק לה את דגל איטליה, המדינה המארחת של אירוויזיון 2022, ואיחל לה הצלחה רבה בתחרות.
ב-26 בינואר 2022 נקבע בהגרלת חצאי הגמר כי סרביה תופיע בחלק הראשון של חצי הגמר השני.
סרביה הופיעה שלישית, לאחר ישראל ולפני אזרבייג'ן.
ב-12 במאי 2022 ביצעה קונסטרקטה את "In corpore sano" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר.
הופעתה הייתה דומה מאוד להופעה בקדם הסרבי, אך הוקרנו במהלך השיר מספר כתוביות באנגלית שמתרגמות את מילות השיר.
לאחר מכן הוכרזה קונסטרקטה כנציגה הראשונה שביצעה שיר שכלל מילים מהשפה הלטינית על בימת האירוויזיון.
סרביה הופיעה כמדינה ה-24, לפני אסטוניה ואחרי פולין.
ב-14 במאי, לאחר ספירת הקולות, הגיע השיר למקום החמישי עם 312 נקודות (87 מהשופטים ו-225 מהקהל).
זהו מספר הנקודות הגבוה ביותר שנציג סרבי צבר במהלך התחרות מאז ניצחונה של מריה שריפוביץ' באירוויזיון 2007 עם 268 נקודות.
יום לאחר הגמר שבה קונסטרקטה לבלגרד שבסרביה.
היא נחתה בנמל התעופה בלגרד ניקולה טסלה, מיד החלה להתראיין לכלי התקשורת המקומיים, והצהירה כי היא לעולם לא תשכח את החוויה של ההשתתפות באירוויזיון ואת הזכייה שלה בפרס האמנותי של פרסי מרסל בזנסון.
בנוסף אמרה כי בכוונתה לקחת הפסקה מהקריירה המוזיקלית שלה.
לדבריה, במהלך החודשים שקדמו להופעתה באירוויזיון היא הרגישה לחץ עצום.
היא הוסיפה ואמרה כי לאחר ההפסקה תצא לסיבוב הופעות עם להקת "Zemlja gruva".
טנה שרצ'ביץ' מהפורטל הקרואטי Glazba.hr שיבח את מילות השיר, שלטענתו, זועקות מסר חברתי ופוליטי רב עוצמה באמצעות שימוש בעשרות סאטירות משעשעות.
הוא הוסיף ותיאר אותו כ"יצירת מופת".
חרבוייה חורבאט מ-Večernji list טען כי "In corpore sano" הוא שיר הומוריסטי וקאמפי, ואף הצהיר כי הוא אוהב אותו יותר מאשר את השיר הקרואטי לתחרות, "Guilty Pleasure" של מיה דימשיץ'.
זוראן סטייצ'יץ' מעיתון Ravno Do Dna כתב ש-"In corpore sano" הוא דוגמה נפלאה ליצירת פופ אינטליגנטית ומקורית, ולא שיר שטחי וזול בהתאם לסטריאוטיפים על סוגת הפופ.
אדו פלוביץ' מ-Muzika.hr ציין לטובה את המוטבים האתניים מהמוזיקה המסורתית של יוגוסלביה, וטען כי היא מתקשרת היטב לסיפור המפעלים ולעבודה הכפויה בה נשים נאלצו לעסוק.
בשבועון החדשות האמריקאי "ניוזוויק" תיארו את "In corpore sano" כשיר פופ מוזר.
ודרנה רודן שמפרסמת בלוג יומי על האירוויזיון כינתה את קונסטרקטה כאמנית "פנומנלית", שמאדירה את ערך האמנות בחברה.
לעומת זאת, איבן טומשיץ' מ-Index.hr כינה את קונסטרקטה "צבועה" על כך שביקרה את מעמד הביניים בהתמקדותו באישים שמופיעים בכלי התקשורת.
הוא טען שהופעתה לא הייתה זוכה לתשומת לב אילו היא הייתה נערכת במוזיאון לאמנות עכשווית בבלגרד, ולא ב-Pesma za Evroviziju '22.
"In corpore sano" זכה לשבחים מפיהם של מוזיקאים נוספים, דוגמת ביליה קרסטיץ', לנה קובאצ'ביץ', ילנה טומשביץ' ובורה דורדביץ'.
"Ćorđević" השוו אותו ליצירותיו של רמבו אמדאוס, במיוחד לשירו לאירוויזיון 2012 "Euro Neuro".
מריה שריפוביץ', זוכת אירוויזיון 2007, שיבחה את קונסטרקטה ואת שירה בציוץ שפרסמה בעמוד הטוויטר שלה.
כשנשאלה על בחירתה של סרביה ב-"In corpore sano" לייצוג המדינה באירוויזיון טענה המוזיקאית הקרואטית אידה פרסטר כי מדובר בשיר ציני וגאוני.
שרה יו, שהגיעה למקום השני ב-Pesma za Evroviziju '22 עם השיר "Muškarčina", בירכה את קונסטרקטה על ניצחונה וכינתה אותה כ"מילה נרדפת לאותנטיות" וכ"השראה לדימוי יופי נכון".
שנה ארגון פרס תוצאה מקור 2022 פרסי מרסל בזנסון הפרס האמנותי
יממה לאחר זכייתה ב-Pesma za Evroviziju '22 הגיע הסרטון של הופעתה של קונסטרקטה בקדם למקום הראשון בדירוגי הצפיות של יוטיוב במדינות יוגוסלביה לשעבר (קרואטיה, מונטנגרו, סרביה, מקדוניה הצפונית, בוסניה והרצגובינה וקוסובו), למעט סלובניה שם הגיע הסרטון למקום השלישי.
במהלך היומיים הראשונים לפרסומו הוא צבר 3.5 מיליון צפיות בפלטפורמה, ולאחר כמה שבועות הגיע למקום הראשון בנתוני הצפיות בפלטפורמה גם בסלובניה, אוסטריה, שווייץ ומלטה.
ביישומון הטיקטוק פרסמו מספר משתמשים סרטונים בהם הם מחקים את תנועות הידיים של קונסטרקטה תוך שימוש באודיו של השיר.
ב-Genius הגיעו מילות השיר למקום השני במדד הפופולריות השבועי של האתר.
הוא גם הגיע למקום השביעי בדירוג של ספוטיפיי העולמי.
אזור תאריך פורמט חברת תקליטים מקור עולם 11 בפברואר 2022 הורדה דיגיטלית, הזרמת מוזיקה PGP-RTS
In a Heartbeat הוא סרט קצר בהנפשה ממוחשבת משנת 2017 שהופק על ידי מכללת רינגלינג לאמנות ועיצוב .
הסרט הקצר נכתב ובוים על ידי אסטבן בראבו ובת' דייוויד.
מימון הסרט הגיעו מתרומות בסך של 14,191 דולר אמריקאי מהאתר למימון המונים, Kickstarter.
הסרט הקצר עוסק בנער הומוסקסואלי בארון, שרווין, שהתאהב בילד אחר, ג'ונתן, ולבו חפץ להיות איתו.
הסרט הקצר זכה לשבחים רבים בפלטפורמות שונות והיה מועמד בפרס אוסקר בקטגוריית הסרט המונפש הקצר הטוב ביותר.
ההפקה על הקצר החלה בינואר 2016, כאשר אסטבן בראבו ובת' דייוויד החלו לעבוד על התזה הבכירה שלהם במכללת רינגלינג לאמנות ועיצוב.
הפיצ'ר הראשוני כלל ילד וילדה, אך ברגע האחרון הם החליטו לשנות ל-2 ילדים, על מנת לגרום לסיפור להיות "יותר אישי".
הם פתחו עמוד Kickstarter בנובמבר 2016, כדי להשלים את הסרט והרוויחו די והותר מהסכום המבוקש.
הטריילר לסרט הקצר יצא ב-17 במאי 2017. הסרט הקצר יצא לאקרנים ב-31 ביולי 2017.
הסרט הקצר זכה לשבחים אוניברסליים באופן גורף על ההנפשה, המסר החיובי והתהודה הרגשית שלו.
הסרט הקצר זכה לצפייה רחבה ביוטיוב, עם למעלה מ-47 מיליון צפיות.
סרטוני תגובה פורסמו על ידי האחים פיין, אלן דג'נרס וקונור פרנטה .
מאוחר יותר, הסרט הקצר נבחר לסרטון התשיעי הנצפה ביותר ברשימת עשרת הסרטונים הנצפים ביותר ביוטיוב לשנת 2017.
מאז השקתו, הסרט הקצר זכה בפרסים רבים והוצג במספר רב של אירועי להט"ב ופסטיבלי קולנוע.
הוא הגיע למועמדת בפרס אוסקר בקטגוריית הסרט המונפש הקצר הטוב ביותר.
"In da Club" (בעברית: "במועדון") הוא סינגל של הראפר האמריקאי 50 סנט, מתוך אלבום הבכורה שלו, Get Rich or Die Tryin'.
השיר נכתב על ידי 50 סנט לצד המפיקים ד"ר דרה ומייק אליזונדו ויצא לאור בינואר 2003 כסינגל המוביל מתוך האלבום והגיע בשיאו למקום הראשון במצעד הבילבורד הוט 100. זהו שירו הראשון של 50 סנט שהגיע למקום הראשון במצעד.
לאחר ש-50 סנט התגלה על ידי הראפר אמינם בשנת 2002, הוא טס ללוס אנג'לס, שם הוצג במפני המפיק המוזיקלי ד"ר דרה.
"In da Club" היה השיר הראשון מתוך שבעה שהקליט בחמישה ימים יחד עם ד"ר דרה.
50 סנט אמר על מפגשי ההקלטות:
ההפקה של השיר ניתנה במקור להרכב ההיפ הופ D12, אך הועברה ל-50 סנט מכיוון שההרכב לא ידע איך לגשת אליה.
50 סנט הקליט את השיר כשמקצב התופים בלבד נכח.
מכיוון שחלק גדול מהתוכן ב-Get Rich or Die Tryin' היה "אפל", הוא רצה לכתוב חומר שהוא "בדיוק ההפך".
הוא תיאר את השיר כ"חגיגה של החיים.
כל יום הוא רלוונטי בכל מקום כי כל יום הוא יום ההולדת של מישהו".
השיר נכנס לראשונה למצעדי הבילבורד בארצות הברית ב-11 בינואר 2003, במקום ה-67. מספר שבועות לאחר מכן, נכנס השיר לעשירייה הפותחת; לאחר שמונה שבועות, הגיע השיר לצמרת המצעדים והפך לשירו הראשון של 50 סנט שהגיע להישג זה, תוך שנשאר שם תשעה שבועות רצופים.
בנוסף, הגיע השיר למקום הראשון במצעד 40 הרצועות, מצעד שירי ה-R&B/היפ-הופ ומצעד שירי הראפ.
מגזין הבילבורד דירג אותו כשיר המוצלח ביותר לשנת 2003. איגוד תעשיית ההקלטות האמריקאי העניק לו את תואר הזהב.
השיר זכה לשבחים מהמבקרים; בטקס פרסי גראמי ה-46 , הועמד לקטגוריות "ביצוע סולו הראפ הטוב ביותר" ו"שיר הראפ הטוב ביותר".
הווידאו קליפ הנלווה לשיר זכה בקטגוריות "קליפ הראפ הטוב ביותר" ו"האמן החדש הטוב ביותר" בפרסי הווידאו קליפים של MTV לשנת 2003. בשנת 2009, השיר דורג במקום ה-24 במצעד העשור של הבילבורד הוט 100, וב-2010 דורג במקום ה-13 ברשימת "השירים הטובים ביותר של העשור" של רולינג סטון.
באותה השנה, דורג במקום ה-448 ברשימת "500 השירים הגדולים בכל הזמנים" של המגזין.
ארגוןרשימהמיקוםמקורבילבורד500 שירי הפופ הטובים ביותר בכל הזמנים58
צילומי הווידאו קליפ התרחשו בין 10 ל-11 בדצמבר 2002 והוא בוים על ידי פיליפ אטוול.
הקליפ מתרחש במחנה היפ הופ בדיוני הידוע בשם "Shady/Aftermath Artist Development Center", והוא מתחיל בהאמר שחור הנוסע למתקן במיקום לא ידוע.
קטעי וידאו מתוך הסינגל של אמינם "Without Me" מתנגנים בכניסה בטלוויזיות עם מסך שטוח.
אמינם וד"ר דרה נראים מביטים מטה אל המעבדה ממרפסת עם חלונות.
50 סנט מוצג תלוי הפוך על גג חדר כושר.
נכון לאוקטובר 2022, לקליפ מעל ל-1.5 מיליארד צפיות ביוטיוב.
השיר מופיע בסרטים "הכל כלול", "תפוס ת'כריש", "סלון יופי (2005)", "7eventy 5ive" ו"ריתוק", כמו גם בטריילרים לסרטי האימה "מז"ל טוב" משנת 2017 ו"מז"ל טוב 2" משנת 2019. הוא הופיע גם בתוכניות הטלוויזיה "הסמויה", "CSI", "נקמה", "לוציפר" ו"החטא הקדמון".
ב-13 בפברואר 2022, השיר בוצע על ידי 50 סנט במופע המחצית של סופרבול LVI.
מקוםתאריםמכירותאוסטרליה (ARIA)פלטינה ×10700,000בלגיה (BEA)זהב25,000דנמרק (IFPI Danmark)פלטינה90,000גרמניה (BVMI)זהב ×3450,000איטליה (FIMI)פלטינה50,000ניו זילנד (RMNZ)פלטינה10,000שוודיה (GLF)זהב15,000שווייץ (IFPI Switzerland)זהב20,000הממלכה המאוחדת (BPI)פלטינה ×31,050,000ארצות הברית (RIAA)יהלום10,000,000
"In Too Deep" ("יותר מדי בפנים") הוא שיר של להקת הרוק הקנדית סם 41. זוהי הרצועה השביעית באלבום האולפן הראשון שלהם All Killer No Filler (2001), והיא יצאה לאור כסינגל בספטמבר 2001.
לפי בן קוק, החבר במספר להקות קנדיות מהתקופה, השיר היה במקור שיר רגאיי, שאמור היה לצאת על ידי להקת Treble Charger יחד עם הראפר סנואו.
כתיבת השיר התרחשה כאשר דריק ויבלי, סולן סם 41, בעודו בן 18, היה בדרך לבלות יחד עם גיטריסט הלהקה דייב בקש.
בקש איחר לפגישה עם ויבלי, והוא התחיל לאלתר עם הגיטרה שלו.
תוך כמה דקות ויבלי כתב את רוב חלקי השיר.
הוא הקליט את הגרסה הראשונית במכשיר ההקלטה הקטן שלו עד שבקש הגיע, ולאחר מכן שכח מהשיר.
לאחר כמה חודשים ויבלי החליט לעבוד שוב על השיר וסיים את כתיבתו והלחנתו.
לפי ויבלי מילות השיר התבססו על מערכת יחסים שעבר בכיתה י', ושגרמה לו לא לרצות יותר מערכות יחסים באותה התקופה.
הוידאו קליפ לשיר בוים על ידי מארק קלספלד והוקרן בבכורה בספטמבר 2001. הקליפה מהווה פרודיה לסצנת תחרות הקפיצה למים מהסרט "בחזרה לבית הספר" של רודני דיינג'רפילד.
בקליפ חברי סם 41 מתמודדים מול צוות קפיצה למים מקצועי, המתוארים בקליפ כ"ג'וקים" סטריאוטיפיים.
כל חבר להקה קופץ בתורו למים בצורה קומית ומקבל עליה ניקוד נמוך ולאחר מכן קופץ אחד מהצוות השני ומקבל על הקפיצה ניקוד גבוה.
לאחר שהגיטריסט דייב בקש קופץ למים, הוא יוצא מהם ומנגן סולו גיטרה.
לאחר כל קפיצה, הסרטון עובר להראות למשך מספר שניות את הלהקה מנגנת בבריכה ריקה ומוקפת במעריצים.
בקפיצה האחרונה, המתופף סטיב ג'וץ' מבצע קפיצה דרמטית קומית בדומה לקפיצה שעשתה דמותו של דנג'רפילד ב"בחזרה לבית הספר" (קפיצה המכונה 'טריפל לינדי' בסרט) בה הוא קופץ מכל קרש קפיצה ונוחת בצורה מושלמת המים.
ג'וץ' זוכה בציונים כמעט מושלמים מהשופטים, הלהקה מנצחת בתחרות והשופטים וחלק מהקהל קופצים לבריכה וחוגגים.
סצנות הצלילה צולמו במועדון לספורטי מים "Industry Hills Aquatic Club" אשר נהרס מאז בעיר התעשייה, קליפורניה.
סצנות הבריכה צולמו ב"קאדילאק ג'אקס" וב"מוטל הוורוד" בסאן ואלי, קליפורניה.
אזור תאריך פורמטים מוציא לאור ארצות הברית 25 בספטמבר 2001 רדיו אלטרנטיבי איילנד רקורדס הממלכה המאוחדת 3 בדצמבר 2001תקליטור, קלטת שמע מרקורי רקורדס אוסטרליה 11 בפברואר 2002 תקליטור איילנד רקורדס
"In Summer" (בעברית: "בקיץ") הוא שיר מתוך הסרט "לשבור את הקרח", שנכתב והולחן על ידי קריסטן אנדרסון-לופז ורוברט לופז.
השיר מבוצע על ידי אולף (ג'וש גד במקור; עידו רוזנברג בדיבוב העברי), והוא בלדה קומית ואירונית שבה אולף מבטא כיצד הוא רוצה לחוות את עונת הקיץ.
רואים אותו בכמה עמדות, כולל בגוונים, מתרווח בג'קוזי, משחק על חוף הים, רוקד סביב אנשי חול ונרגע בפיקניק, בלי לדעת שכאיש שלג הוא יימס, ולכן חלומו לשווא.
השיר נחשב קומי אפל לגדול בחלקו מכיוון שכל דבר שאולף עושה הוא משהו שרק יגרום לו להתמוסס מהר יותר.
לדברי ג'וש גאד, מכיוון שרוברט לופז כבר היה שותף לכתיבת המחזמר ספר המורמונים (בו גאד היה הקשיש קנינגהם המקורי), לופז כבר ידע איזה סוג קול יש לו, ולכן זה השפיע על סוג השיר שנכתב עבורו.
גד גם העריך את היכולת לבצע שיר "בלי 20 פצצות-F בו", אז זה היה מקובל על דמוגרפי צעיר יותר.
כותבי השיר ביקשו ממנו לעשות את "הסוף האופראי", בקשה ששעשעה את גד.
הוא טען שהשיר אינו חולני, ובמקום זאת הוא מלא ב"אופטימיות נעורים", שכן אולף עדיין מתנהג כמו בגילם של אלזה ואנה כשהם יצרו אותו - הוא השריד האחרון מעברם הנשכח - ולכן כל מה שהוא יש לזה איכות נאיבית ומלאת תקווה.
השיר החליף שיר קודם לאולף שכותרתו "Hot Hot Ice", שאנדרסון-לופז תיאר כ-"Hot Hot Hot שפוגש את סיימון וגרפונקל.
המגזין טיים אמר כי השיר הוא "המפסק של אמצע ההצגה של הסרט" ו-"נס מוזיקלי-קומדי.
כמו כן, נכתב כי: "מספר נעליים רכות עם כוריאוגרפיה מבריקה של אופי, קול וויזואלי (זה מסתיים בצילום מעקב מסתחרר שמצטט את השיר שליווה את ג'ולי אנדרוז כששרה את שיר הנושא של 'צלילי המוזיקה'), 'In Summer' גורם לאשליית מזג האוויר של אולף להישמע ולהיראות הזויה להפליא".
סינמהבלנד אמר כי השיר הוא "השיר הטוב ביותר של הסרט", בעוד שה-National Catholic Register אמר כי: "הסצנה הכי מצחיקה והשיר הטוב ביותר של הסרט".
המגזין וראייטי אמר שזהו "הנאמבר המוזיקלי בעל ההשראה ביותר", וכן כי השיר "הוצג בצורה מעוותת על ידי כריס באק וג'ניפר לי ובא לידי ביטוי במילים שובבות".
דו"ח מורטון תיאר את השיר כ-"שיר הזרקור של ג'וש גאד", וציין שהוא "אולי לא בדיוק מניע את הנרטיב, אבל זה מצחיק".
העיתון רוצ'סטר סיטי אמר כי: "ההופעה הייחודית והמחויבת לחלוטין של ג'וש גאד נותנת ללב הקיץ הרבה לב".
HighDef Digest אמר כי השיר מהווה "הפסקה נחמדה מהחושך ומהאקשן".
הניו יורק פוסט אמר כי השיר הוא "קטע מוזיקלי קומי מעולה", וכן כי השיר הוא "פנטזיה של הכחשה בדומה ל-'By the Sea' בסוויני טוד".
Sputnikmusic אמר שהשיר הוא שיר "כבד ומקסים", וכן כי: "זה אחד הקטעים הבודדים שלא לוקחים את עצמם ברצינות, וכתוצאה מכך זה ללא ספק השיר הכי טוב בפסקול.
CommonSenseMedia, בתגובה להתבטאויות של דמותו של ג'ונתן גרוף כדי לנסות לפוצץ את הבועה של אולף, נאמר כי: "גרוף לוכד את האופטימיות הנוירוטית של אולף במנגינה מלאת התקווה 'In Summer', אשר מתוארת כאחד מרגעי הדמות הגדולים שהושמעו דרך השיר".
המגזין Paste אמר כי השיר הוא "קטע מוזיקלי קומי עוצר מופעים", והוספה שלו "מספקת את אחד הרגעים הבודדים שבהם לשבור את הקרח עומדת במלואה בקלאסיקות של דיסני שהגיעו לפני כן".
הגרסה בשפה הקוריאנית ששר לי ג'אנגוון הופיעה במקום ה-189 במצעד ההורדות של סירקל צ'ארט, לאחר שהיו 7,000 הורדות מוזיקה לשיר.
גרסה זו מעולם לא הופיעה במצעד הסינגלים של סירקל צ'ארט.
In Pieces (בעברית: לרסיסים) הוא אלבום הבכורה של הזמרת האמריקאית קלואי.
האלבום יצא לאור ב-31 במרץ 2023, על ידי חברות התקליטים פארקווד אנטרטיינמנט וקולומביה רקורדס.
לאחר שמונה שנים של הוצאת מוזיקה כחלק מהצמד קלואי x האלי, החלה קלואי לפרסם טיזרים של מוזיקה לפרויקט הסולו הראשון שלה בסוף 2019. לאחר מכן, הוא נדחה כדי שהיא ואחותה יוכלו להתמקד בקידום אלבומן שזכה לשבחים ביקורתיים, (2020).
בינואר 2021, האחיות פתחו חשבונות אינסטגרם נפרדים לאחר שחלקו אחד במשך תשע שנים בשם קלואי x האלי.
האלי הייתה רחוקה מקלואי במשך חודשים רבים במהלך תקופה זו, וצילמה את העיבוד החי של "בת הים הקטנה" ב-2023 לאחר שלוהקה לתפקיד הראשי.
זו הייתה אחת מתקופות הזמן הארוכות ביותר שהן היו בנפרד.
קלואי החלה ליצור מוזיקה בעצמה כסוג של תרפיה.
היא התחילה להקליט מתוך הרושם שזה יהיה חלק מהאלבום השלישי של קלואי x האלי, אך המוזיקה התפתחה בסופו של דבר לסוג של פרויקט סולו.
במהלך חודש אוגוסט 2021, התראיינה קלואי למגזין בילבורד וסיפרה כי הקלטות האלבום "כמעט הסתיימו".
לאחר מכן, היא חשפה שהיא עבדה על אלבום הבכורה שלה לאורך מגפת הקורונה ושהוא ייקרא Chlöe.
במרץ 2022, קלואי הודיעה באמצעות חשבון הטוויטר שלה שהאלבום הושלם.
ב-16 במרץ, חשפה קלואי את עטיפת האלבום.
במהלך הריאיון למגזין בילבורד סיפרה את משמעותה של עטיפה;
ב-24 בינואר 2023, הכריזה קלואי על צאת אלבום הבכורה הקרוב שלה עם טיזר קצר.
בסרטון, קלואי לובשת "שמלת עור אדומה וחלקה, כשהיא מחזיקה לב אנושי על זרוע אחת וכדור על השנייה".
קלואי עצמה בחרה במקור שהאלבום יהיה קרוי על שמה, אך לבסוף שינתה את השם ל-In Pieces מטעמים אמנותיים.
האלבום עצמו יצא לאור ב-31 במרץ 2023. ביום חשיפתו של תאריך צאתו של האלבום, פורסם טיזר נוסף מתוך "What About Me".
בריאיון לקומפלקס, אמרה ש"כל שיר בודד בפרויקט נובע מהחוויות שלי" ושהמעריצים יכולים לצפות ל"שיתופי פעולה מרגשים".
ב-21 בפברואר 2023, יצאה פרסומת של חברת ביטס אלקטרוניקס בה מופיעה קלואי לקידום אוסף הצבעים של ה-Beats Fit Pro, כשהיא מציגה לראשונה את אחד השירים מתוך האלבום, "Body Do".
לאחר הכרזת האלבום, קלואי החלה לפרסם טיזרים שונים בהם הוצהר שסינגל עתיד לצאת לאור, במטרה לעזור בקידום המסחרי שלו.
הסינגל, "Pray It Away", יצא לאור ב-27 בינואר 2023, לצד וידאו קליפ.
השיר הופק על ידי קלואי עצמה, פיט ת'ה קיד, ThankGod4Cody, ECassshh ו-Puredandy.
הקליפ בוים על ידי מדליין קייט קאן.
ב-24 בפברואר 2023, הוציאה קלואי את הסינגל השני "How Does It Feel", ביחד עם כריס בראון, לצד וידאו קליפ.
בין ספטמבר 2021 לאוקטובר 2022, הוציאה קלואי ארבעה סינגלים מתוך אלבום הבכורה שלה: "Have Mercy", "Treat Me", "Surprise" ו-"For the Night " (ביחד עם לאטו).
לבסוף, הם הוכרזו כמבוטלים בעקבות יציאת "Pray It Away", שהופץ כסינגל המוביל החדש מהאלבום.
קלואי הסבירה שהאלבום אינו תואם לסאונד של הסינגלים הקודמים ולכן החליטה לא לכלול אותם בו.
ב-28 בפברואר 2023, הכריזה קלואי ברשתות החברתיות שלה שהיא תצא לסיבוב הופעות בצפון אמריקה במהלך אביב 2023. סיבוב ההופעות "The In Pieces Tour" יהיה סיבוב ההופעות הראשון שלה כאמנית סולו, המורכב מהופעות ב-11 ערים בארצות הברית ובקנדה.
הסבב מתוכנן להתחיל בתיאטרון ריביירה בשיקגו, אילינוי ב-11 באפריל, כאשר תאריך הסיבוב האחרון יתקיים ב-The Novo בלוס אנג'לס, קליפורניה ב-3 במאי.
+ תאריכי יציאות לאור ופורמטים עבור In Piecesאזורתאריך יציאהפורמטחברת תקליטיםמקורכלל העולם31 במרץ 2023הורדה דיגיטלית • הזרמת מוזיקה • תקליטור • תקליטפארקווד • קולומביה
In These Silent Days (בעברית: "בימים שקטים אלה") הוא אלבום האולפן השביעי של הזמרת-יוצרת, ברנדי קרלייל.
האלבום יצא ב-1 באוקטובר 2021.
הסינגל המוביל מהאלבום נקרא "Right on Time".
הוא מתואר כשיר הנושא את השפעתו של ג'וני מיטשל וכולל מסע מסולו פסנתר ועד לעיבוד מלא עם להקה.
השיר בוחן נושאים של סליחה ותקשורת, עם בקשה להריץ לאחור ולגלות מחדש את הקשר.
הקליפ של "Right on Time" בוים על ידי קורטני קוקס וכולל את קרלייל בחליפת כסף ואיפור בהשראת אלטון ג'ון ודייוויד בואי, מופרדים באופן סמלי מהעולם הסובב אותה.
האלבום הוקלט ב-RCA Studio A בנאשוויל במהלך שנת 2020, תקופה המאופיינת בחוסר ודאות ובדידות.
קרלייל, יחד עם משתפי הפעולה העיקריים שלה וחבריה ללהקה טים ופיל הנסרות', הלחינו את השירים בתקופה זו.
האלבום יצא ב-14 באוקטובר 2021.
קרלייל עבדה על האלבום עם מפיקי אלבומה זוכה הגראמי By the Way, I Forgive You, כלומר דייב קוב ושוטר ג'נינגס.
האלבום בוחן נושאים של צמיחה אישית, רפלקציה וחיפוש אחר חיים משמעותיים.
האלבום מציג שילוב של סגנונות מוזיקליים, כולל בלדות פסנתר, פולק, אמריקנה, רוק, קאנטרי ובלוז.
הרצועה הפותחת, "Right on Time", מציגה את היכולות הווקאליות יוצאות הדופן של קרלייל ונותנת את הטון לאלבום.
היא מתוארת כבלדה שומטת לסתות, מה שמרמז שיש לה השפעה רגשית חזקה.
האלבום כולל רצועה אופטימית בשם "You and Me on the Rock", בהשתתפות להקת לוסיוס.
השיר "This Time Tomorrow" מתואר כשיר קליט ומואר.
"Broken Horses" הוא אחד משירי הרוק הבולטים של האלבום, הכולל טקסטים עוצמתיים ושירה אינטנסיבית.
"Mama Werewolf" מתעמק ברעיון של הרגלים דוריים והרצון להשתחרר מהם.
"When You're Wrong" מתייחס לשבריריות האנושית ולצורך במישהו שיוכל לאהוב אותנו גם כשאנחנו עושים טעויות.
"Stay Gentle" הוא נאמבר קליל בסגנון ברודוויי שמדגיש את העוצמה שבעדינות.
האלבום נוגע גם בנושאים פוליטיים, כפי שניתן לראות ב-"Sinners, Saints and Fools", המעביר ביקורת על צביעות ורשעות.
"Throwing Good After Bad" משמש כרצועת הסיום, המעבירה מסר של רוך והבנה.
האלבום זכה להערכה רבה, כשכמה מבקרים רואים בו הישג משמעותי בקריירה של קרלייל.